Source: https://www.jogiforum.hu/hirek/archivum/2002-04.3.0
Timestamp: 2020-07-08 07:19:20+00:00

Document:
Kábítószercsempészeket fogott el a rendőrség Gödön
Két magyar kábítószercsempészt és egy őket segítő postást fogott el a rendőrség hétfőn a Pest megyei Gödön - értesült az MTI. A gyanú szerint az elkövetők több esetben is légipostával kokaint adtak fel a Holland Antillákról egy gödi postacímre.
A Magyar Fejlesztési Bank (MFB) szabályozottsága szemmel láthatóan javult, biztonságosabban és átláthatóbban működik - összegezte az MFB ellenőrzésének előzetes benyomásait Szász Károly, a Pénzügyi Szervezetek Állami Felügyeletének elnöke hétfőn.
Kormányzati pénzekkel támogatják az arcazonosító kutatásokat
Az Egyesült Államokban öt év alatt megduplázódott az arcazonosító rendszerek kutatásainak szövetségi támogatása. A növekedést jellemzi, hogy az 1997-es pénzügyi évben az állami támogatás csak 5,6 millió dollár volt, míg a 2001-es pénzügyi évben 10,7 millió dollárt folyósítottak erre a célra.
Gyermekpornó szerver
A német rendôrség ismét csatát nyert a internetes pedofília ellen.
87 csomag heroint nyelt a csempészfiú
Miközben a gyerek az egyik New York-i repülőtéren várakozott valakire, rosszul lett és kórházba kellett szállítani. Ott derült ki, hogy rosszullétét a nagy mennyiségű drogcsomag okozta (bár maga a heroin feltehetően nem jutott a szervezetébe).
Országos Választási Bizottság - igazolások, szavazóköri jegyzőkönyvek
Állásfoglalást ad ki hétfői ülésén az Országos Választási Bizottság (OVB) az országgyűlési választás szavazatszámláló bizottságai részére a szavazóköri jegyzőkönyvekkel kapcsolatban - tudta meg testületi tagoktól vasárnap az MTI. Tájékoztatásuk szerint erre amiatt kerül sor, mivel a Fővárosi Választási Bizottság (FVB) a napokban, egy héttel korábbi döntését megerősítve, újból erre kérte az OVB-t.
Veszélyben az egyéni vállalkozói igazolvány
Legalább 200 ezer egyéni vállalkozónak kell még kicserélnie igazolványát június 30-áig - tudta meg a Magyar Hírlap a BM Központi Hivatalában. Ezt követően érvénytelenné válnak a 2000. november 1-je előtt kiadott engedélyek, a vállalkozás megszűntnek számít, záróbevallást kénytelen adni az APEH-nek, amely köteles elvégezni az ellenőrzést.
Liberális Európa: továbbra is mindent lehet az Interneten
Az általános szigorítások idején Európa megmutatta liberális arcát: az Internet (egyes részei) továbbra sem kerülnek vesztegzár alá.
Börtönbüntetésre ítélték a volt paraguayi államfőt
Négy év börtönre ítélte a bíróság Paraguayban pénteken az ország volt elnökét, Juan Carlos Wasmosyt, mert államfőként közpénzekből 50 millió dollárnak megfelelő összegű kölcsönt juttatott a csőd szélén álló paraguayi Fejlesztési Banknak.
Jogi hálóban a Pókember
New York legforgalmasabb terének a Times Square néhány épületének tulajdonosa bepereli a május 3-án mozikba kerülő Pókember gyártóit.
Szabályoznák a politikai SMS-eket?
A Magyar Tartalomszolgáltatók Egyesületének választási monitoringbizottsága megállapította: a kampánycsend idején a hazai interneten a választási szabályokat többségében betartották. A két választási forduló közt az Országos Választási Bizottság - ha ideje engedi - készít egy állásfoglalást a politikai tárgyú SMS-ekről.
Érvénytelenített választás Gyöngyösen
A választások napján osztott gulyásleves és ital a mandátumába kerülhet az MSZP gyöngyösi jelöltjének. A helyi OVB döntése szerint a városban megismételt első fordulót kell tartani.
Három év börtön kényszervallatásért
Két körzeti megbízott rendőrt ítélt első fokon 3, illetve 2 és fél év börtönben letöltendő szabadságvesztésre a Kaposvári Városi Bíróság hivatali visszaélés, könnyű testi sértés, kényszervallatás, sanyargatással elkövetett jogtalan fogva tartás bűntette miatt - tájékoztatta a Somogy Megyei Bíróság szóvivője pénteken az MTI-t.
Hangfelvétel a Székely-tárgyaláson
Titkos hangfelvételek meghallgatásával folytatódott Székely Zoltán országgyűlési képviselő büntetőpere a fővárosi bíróságon.
Szesz- és dohányjövedék - Újra megnyílik az ideiglenesen lezárt adózási fejezetet
A kormány kezdeményezi az EU-csatlakozási tárgyalásainkon ideiglenes már lezárt adózási fejezetet újra megnyitását - mondta Tállai András, Gyulán, a III. Nemzetközi Kisüsti Gyümölcspálinka Fesztivál szakmai fórumán pénteken.
Pótvámot követelnek a kelet-európai gabonára
Pótvám bevezetését követelte pénteken a brüsszeli EU-bizottságtól a kelet-európai importgabonára az uniós mezőgazdasági termelők COPA/COGECA nevű érdekvédelmi szervezete.
Jön a Netscape nyílt forráskód
Néhány napon belül megjelenik a Netscape webböngésző nyílt forráskódjának első béta tesztverziója. Ez az első olyan Mozilla-verzió, amelyet a tágabb közönségnek is ajánlanak. Az előző verziókat a fejlesztőknek szánták.
A Legfelsőbb Bíróság elutasította a MIÉP választási beadványát
A Legfelsőbb Bíróság (LB) pénteken elutasította Pécsváradi Jánosnak, az Országos Választási Bizottság - MIÉP által delegált - tagjának az országgyűlési választások első fordulós eredményét sérelmező beadványát; a kérelmező elkésve és nem a megfelelő szervhez nyújtotta be kifogását.
Cseh törvény a fényszennyezésről
Csehországban február végén törvényt hoztak a fényszennyezésről. Az új jogszabály, mely "Az atmoszféra védelméről" nevet viseli, június 1-től lép hatályba.
Öt év börtönre ítélhetik a korrupt kínai játékvezetőt
A kínai rendőrség letartóztatott egy futballbírót, akit azzal gyanúsítanak, hogy kenőpénzt fogadott el.
Az eddigi legnagyobb műkincslopás Krakkóban
Nyolcvan festményt, 30 darab rendkívül értékes, XVII-XIX. századból származó, elefántcsontból faragott miniatűr figurát és értékes ezüsttárgyakat, köztük 200 kiskanalat és dohányszelencéket raboltak el ismeretlen tettesek egy krakkói lakásból, összesen mintegy 8 millió zloty (csaknem 2 millió dollár) becsült értékben.
Az EU egy 450 millió eurós államkölcsönt vizsgál a Bullnál
A francia kormány tervét, hogy kölcsönnel finanszírozza a francia szerver és informatikai cég átszervezését, az Európai Bizottság vizsgálja, mivel kétségei támadtak az iránt, hogy a francia kormány tiszteletben tartotta az állami segítségnyújtással kapcsolatos EU rendelkezéseket.
Elnapolták a hajléktalan bántalmazásával vádolt rendőrök perét
Védő hiányában elnapolta a másodfokon eljáró Fővárosi Bíróság (FB) csütörtökön azt a büntetőpert, melyben első fokon, nem jogerősen három rendőrt ítélt felfüggesztett szabadságvesztésre a Pesti Központi Kerületi Bíróság (PKKB) egy hajléktalan bántalmazása miatt.
Vizsgálat a dialíziskezeltek halála miatt
Az ÁNTSZ vizsgálatot rendelt el a Bajcsy-Zsilinszky Kórház dialízisközpontjában. Felmerült ugyanis a gyanú, hogy több beteg nem vesebetegsége miatt halt meg, hanem a dialíziskezelés miatt.
Hacker-mennyország - illegális adattőzsde az Interneten
Szakértők úgy vélik: a hackerek melegágya az IRC - mely sokoldalúan támogatja az adattolvajok üzérkedését.
Szigetre költözik az online szerencsejáték
A már eddig is adóparadicsomként számon tartott Csatorna-szigetek újabb, sokat vitatott üzletágnak ad otthont: az internetes szerencsejátékoknak.
Életbe lépett a terrorszervezetek pénzellátását tiltó egyezmény
Életbe lépett szerdán a terrorszervezetek pénzellátásának megakadályozását célzó ENSZ-egyezmény, amelynek támogatottsága érezhető lendületet kapott az Egyesült Államok ellen szeptember 11-én elkövetett merényletek után.
Sortűzper: tagadja bűnösségét a vádlott
Tagadta bűnösségét az 56-os Kossuth téri sortűz ügyében a Fővárosi Bíróságon a büntetőper vádlottja, Erdész József. A Fővárosi Főügyészség vádirata szerint mintegy 60 halottja és 150 sebesültje volt az 1956-os forradalom idején, október 25-én a Parlament épülete előtti tüntetésen lezajlott lövöldözésnek.
Indul a gyújtogató tűzoltó pere
Megkezdődött a több mint 173 millió forintos kárt okozó gyújtogatásokkal vádolt önkéntes tűzoltó büntetőpere szerdán a Szegedi Városi Bíróságon.
Senki sem tudhatja, hogy szavaztak a rabok
Kizárt dolog az, hogy bárkinek is tudomása legyen arról, miként szavaztak a kőbányai börtönben az előzetes fogva tartásban lévő, választójoggal rendelkező emberek - nyilatkozta Tiba Zsolt, a Fővárosi Választási Iroda (FVI) vezetője, fővárosi főjegyző.
Továbbra is lesz sorkatonaság Németországban
Mégsem szűnik meg a sorkatonai szolgálat Németországban, miután kudarcba fulladt az erre irányuló jogi procedúra. A német alkotmánybíróság ugyanis elvetette a potsdami bíróság ajánlását.
Székely-ügy: ellentmondásos vallomások
Ellentmondás volt Balla Dániel, a Székely-ügy kirobbantója és a Fővárosi Bíróságon szerdán meghallgatott tanúk között, ugyanis közülük többen tagadták, hogy Székely Zoltán nyomást gyakorolva, bizonyos cégek bevonását akarta elérni a szigethalmi csatornázási projektbe és 30 millió forintot kért volna a kivitelezés összegéből.
Nincs terrorellenes harc az emberi jogok megsértése nélkül - véli Putyin
Vlagyimir Putyin orosz elnök az ARD német televízióban közvetített talkshowban annak a véleményének adott hangot, hogy a terrorizmus ellenes harc során elkerülhetetlen az emberi jogok megsértése.
A HDB az eTel javára határozott a Matávval szemben
A Hírközlési Döntőbizottság (HDB) határozatot hozott az eTel Magyarországnak a Matáv ellen, az összekapcsolás szerződés megkötésének elutasítása miatt benyújtott panasza ügyében.
Álrendőrök raboltak
Rablás bűntettének alapos gyanúja miatt három, magát rendőrnek kiadó budapesti férfi ellen folytat eljárást az Érdi Rendőrkapitányság.
Megbukott a szlovák ellentörvény
Nem kapott elegendő támogatást a pozsonyi parlamentben a kormányhoz tartozó szlovák Kereszténydemokrata Mozgalom (KDH) törvénytervezete. Az előterjesztők azt szerették volna elérni, hogy a magyar kedvezménytörvény nyomán Szlovákiába érkező támogatásokat elkobozzák.
Fejlődőben a bírósági informatika
Az idén 8,25 millió eurós költséggel informatikai összeköttetést teremtenek az ország bíróságai között: összesen 1350 munkaállomást helyeznek üzembe, és sor kerül a rendszer működtetéséhez szükséges szoftverfejlesztésre is - hangzott el tegnap a Heves Megyei Bíróság összbírói értekezletén.
Az ügyészség szerint nem történt szexuális zaklatás
Alapos gyanú hiányában megtagadta a nyomozást a szexuális zaklatással vádolt osztályvezető főorvos ügyében a Miskolc Városi Ügyészség. Az osztályon dolgozó egyik nővér február elején tett feljelentést az ügyészségen a főorvos viselkedése miatt. Állítása szerint őt és még néhány kolléganőjét az orvos több ízben is fogdosta.
Sorozatban tárgyalják az akasztói pereket
Két ismert vállalkozás, a Stadler Kft. és Flaisz Ferenc polgári perében döntött a Legfelsőbb Bíróság. Kötelezte az utóbbit: öt teherjárművet adjon át a kft. felszámolójának a hitelezői igények teljesítésére. Stadler büntetőügyének fellebbviteli tárgyalását hamarosan kitűzi az LB.
Defend-ügy: a főügyészség nyomozást rendelt el
A Magyar Posta és a Defend Kft. közötti szerződések kapcsán a Fővárosi Főügyészség a napokban nyomozást rendelt el - erősítette meg kedden Borbély Zoltán, a főügyészség szóvivője a két országos kereskedelmi televízió információját.
A Napster háza táján még mindig nem tisztázódtak teljesen a cég jogi perei, ennek ellenére újabb verzió vált elérhetővé.

References: bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság